František Hoholko

František Hoholko (* 1. máj 1947, Vranov nad Topľou, Slovensko – † 9. február 2005, Čaňa, Slovensko) bol slovenský futbalista a tréner. 

Väčšinu svojej futbalovej kariéry prežil odchovanec vranovského futbalu v klube VSS Košice, za ktorý vsietil 44 gólov v 228 zápasoch Česko-slovenskej najvyššej súťaže. Hral však aj za MFK Vranov, FK Čaňa a Duklu Banská Bystrica. Hoholko sa stal najlepším strelcom VSS Košice v sezóne 1970-71 s 13 gólmi.
Za reprezentáciu Česko-Slovenska odohral jeden zápas: 7. októbra 1970 nastúpil v kvalifikácii ME 1972 proti Fínsku a jedenkrát štartoval aj v olympijskom výbere. Trénerskej činnosti sa venoval v mládežníckych aj seniorských tímoch. Trénoval reprezentáciu do 18 rokov, Lokomotívu Košice, Spoje Košice a naposledy viedol treťoligové mužstvo FK Čaňa. Zomrel vo veku 58 rokov v obci Čaňa.

Referencie

Externé odkazy 
 www.sme.sk
 oficiálna stránka FAČR

Slovenskí futbalisti
Slovenskí futbaloví tréneri
Hráči MFK Košice
Osobnosti z Vranova nad Topľou